Shaza Bae

Shaza Bae (lahir Shaza Nuriman Mohamad Zamri; 24 Mei 1995 di Kuala Lumpur, Malaysia) merupakan seorang peragawati, pengacara, wartawan dan pelakon wanita Malaysia. Beliau mula dikenali umum selepas dinobatkan sebagai juara Dewi Remaja 2019/20. Selain itu, beliau turut berkecimpung dalam bidang lakonan.

Kerjaya
Shaza memulakan kerjaya hiburan pada 2013 dengan membintangi iklan Raya Petronas yang bertajuk "Jahit". Sejak itu, beliau menjadi model iklan untuk pelbagai jenama seperti Telekom Malaysia, Maxis, U Mobile, Cadbury dan Libresse.

Kerjaya lakonannya bermula pada 2016 apabila beliau membintangi drama adaptasi novel, Tundukkan Playboy Itu yang dibintangi oleh Uqasha Senrose dan Hafidz Roshdi. Di luar kerjaya hiburan, Shaza juga berkhidmat sebagai pensyarah sambilan dalam bidang penulisan kreatif di Fakuliti Filem, Teater dan Animasi, Universiti Teknologi MARA (UiTM) kampus Puncak Perdana, Shah Alam. Beliau pernah menjadi pengacara rancangan travelog wanita, Tumit Tinggi bersama rakan hos Eisha Aneyza, Syamim Farid dan Amy Nur Tinie yang disiarkan di TV1.

Pada tahun 2019, beliau terpilih sebagai salah seorang dari 12 peserta Dewi Remaja 2019  dan bergelar juara sekaligus menewaskan empat lagi finalis iaitu Adriana Ghafar, Nynaa Harizal, Syamira Izzati dan Tengku Shatirah Amanda. Shaza mula mendapat perhatian dalam bidang lakonan apabila melakonkan watak Rossa Arabella dalam drama adaptasi novel Marry Me Senorita lakonan Janna Nick dan Dini Schatzmann. Untuk menjayakan watak Rossa, beliau memakai kanta lekap.

Beliau kemudian berlakon di samping Yusuf Bahrin dalam telefilem Ismadi Belum Mati dengan memegang watak Siti, seterusnya muncul dalam drama Jangan Ganggu Jodohku yang sekali lagi menggandingkan beliau bersama Yusuf di mana Shaza memegang watak sebagai Aliza.

Pada tahun 2022, Shaza menjadi pelakon utama bersama Hun Haqeem dalam drama Ulya & Dini arahan Tam Suhaimi yang disiarkan di Astro Ria, ini kemudian diikuti oleh watak lakonannya sebagai Safiana dalam Nusyuz Berkiblat Cinta lakonan bersama Fikry Ibrahim, Emma Maembong dan Nadhir Nasar.

Kehidupan peribadi
Shaza dilahirkan di Kuala Lumpur dan merupakan Pemegang Ijazah Sarjana Muda Seni Persembahan di Universiti Malaya (UM). Beliau berketurunan Jawa.

Filemografi

Drama

Telefilem

Televisyen

Model iklan
 Petronas Raya [Jahit] (2013)
 Digi (2014)
 Marrybrown (2014)
 TM (2014)
 Maxis (2015)
 Cadbury (2015)
 U Mobile (2015)
 Panasonic (2015)
 McDonalds (2015)
 KFC (2016)
 Pizza Hut (2016)
 KitKat [Raya] (2016)
 Safi Balqis (2016)
 Eco-World (2017)
 Nivea (2017)
 Libresse (2017-2018)
 Hiruscar Gel (2019)
 V Asia (2016)
 CIMB Bank (2017)
 Bank Rakyat (2019)
 UMNO (2018)
 Wonder Dewi (2020)

Anugerah dan pencalonan

Rujukan

Pautan luar
 
 
 

Kelahiran 1995
Orang hidup
Orang Malaysia berketurunan Melayu
Orang Malaysia berketurunan Jawa
Muslim Malaysia
Orang dari Kuala Lumpur
Peragawati Malaysia
Wartawan Malaysia
Pelakon wanita Malaysia
Pengacara televisyen Malaysia
Alumni Universiti Malaya
Peserta Dewi Remaja